Z A P I S N I K

11. sjednice održane dana 4. prosinca 2017., s početkom u 14:15 sati, u uredu ravnateljice.

Predsjedavatelj sjednice je predsjednik Školskog odbora Željko Balog.

NAZOČNI: Željko Balog, David Modrušan, Davor Žufić, Dragan Poropat, Đeni Gržević i Silva Pokrajac te ravnateljica Ingrid Sau i voditelj računovodstva Irina Mišeta po službenoj dužnosti

NENAZOČNI: Marinela Bašić, opravdano

Predsjednik konstatira da sjednici prisustvuje većina članova školskog odbora.

Predložen je slijedeći

D n e v n i r e d :

1. Verifikacija zapisnika prethodnih sjednica (predsj.)

2. Usvajanje Rebalansa Financijskog plana i Plana nabave za 2017. godinu (voditelj računov.)

3. Usvajanje Financijskog plana i Plana nabave za 2018. godinu (voditelj računov.)

4. Usvajanje Izmjena i dopuna Pravilnika o radu (tajnica)

AD 1.

Svi članovi školskog odbora, uz poziv, dobili su i zapisnike sa dvije prethodne

sjednice.

Primjedbi nije bilo.

Jednoglasno je donijeta

O D L U K A

Usvajaju se zapisnici 9. i 10. sjednice.

AD 2.

Jednoglasno se donosi

O D L U K A

Usvajaju se II. Izmjene i dopune financijskog plana SREDNJE ŠKOLE ZVANE ČRNJE ROVINJ – SCUOLA MEDIA SUPERIORE „Zvane Črnja“ ROVIGNO za 2017.godinu u iznosu od 8.119.233,32 kn (prihodi i rashodi).

Usvajaju se II. izmjene i dopune Plana nabave i obrazloženje.

AD 3.

Jednoglasno se donosi

O D L U K A

Usvaja se Financijski plan Srednje škole Zvane Črnje Rovinj – Scuola media superiore „Zvane Črnja“ Rovigno za 2018. godinu u ukupnome iznosu 8.094.759,87 kn na strani prihoda i rashoda, sa projekcijom, obrazloženjem i planom nabave.

AD 4.

Jednoglasno se donosi

O D L U K A

Mijenja se i dopunjuje Pravilnik o radu kako slijedi:

Članak 1.

U članku 7. iza stavka 7. dodaju se stavci 8. 9. i 10. koji glase:

˝Poslove voditelja računovodstva može obavljati osoba koja ima završen sveučilišni diplomski studij ekonomske, odnosno stručni studij ekonomske struke.

Poslove računovođe može obavljati osoba koja ima završenu srednju stručnu spremu ekonomskog smjera.

Za obavljanje poslova na radnom mjestu spremačice potrebna je završena osnovna škola.

Poslove i radne zadatke domara i školskog majstora može obavljati osoba sa srednjom stručnom spremom tehničkog. elektrotehničkog ili stolarskog smjera.˝

Dosadašnji stavci 8. i 9. postaju stavci 11. i 12.

Članak 2.

U članku 19. stavku 1. alineja 1. mijenja se u dvije alineje koje glase:

˝ na određeno vrijeme, kada je zbog obavljanja poslova koji ne trpe odgodu potrebno zaposliti osobu na vrijeme od 15 dana o čemu odlučuje ravnatelj samostalno,

-na određeno vrijeme, kada obavljanje poslova ne trpi odgodu, do zasnivanja radnog odnosa na temelju natječaja ili na drugi propisan način, ali ne dulje od 60 dana uz prethodnu suglasnost školskog odbora.˝

Dosadašnje alineje 2,3,4 i 5 postaju alineje 3,4,5, i 6.

Sjednica je zaključena u 15:10 sati.

KLASA: 003-04/17-01/15

URBROJ: 2171-08-09-17-01

ZAPISNIČAR: PREDSJEDNIK ŠKOL.ODBORA:

Janja Rogić, tajnica Željko Balog, prof.